section_heading: O klubu
paragraph_text: Rukometni klub u tadašnjoj Podravskoj Slatini je osnovan 1954. godine pod nazivom RK "Partizan". Klub se kasnije preimenuje u RK "Slatina". Klub je u sezoni 1971./72. ušao u Jedinstvenu hrvatsku ligu. 1976. godine osvaja prvenstvo SR Hrvatske, te se plasira u Drugu saveznu ligu, u kojoj igra tri sezone. Do raspada SFRJ klub je uglavnom igrao u Hrvatskoj regionalnoj ligi - Istok. Do 1985. godine je klub tri puta osvojio Zimsko prvenstvo Hrvatske u Slavonskoj regiji, te je četiri puta bio prvak Hrvatske regionalne lige Istok, odnosno Slavonske regionalne lige. <br> Osamostaljenjem Hrvatske, klub se natjecao u ''1. B ligi, 2. HRL i 3. HRL''. U sezonama 2008./09. i 2009./10. je bio član Dukat 1. HRL, a kasnije u ''2. HRL Sjever'', te od sezone 2016./17. u ''2. HRL Istok''.